גשר אלנבי
הגשר לוהט בעלפון צהריים; הדרך דולגת על נחל פושר; שבין נחלת יהודה ואפרים; לגד ראובן וחצי המנשה.; בינות לעצי אקליפטוס ותומר; שיטה קוצנית ותפוז ולימון; על פני חלוקי הנהר והגומא; נוסע עבדאללה לארץ עמון.; גשר ביילי גשר גשר; בין גדותיים ירוקות; אך מה אלה היריות ומה הפשר; של כל שוחות המקלעים העמוקות?; הגשר לוהט וזבובי צהרים; את תא המטען בהמון מכסים; עבדאללה ממתין לתורו בשורה עם; כתונת אינגליזית או כתונת פסים.; החום מעייף בתנועות עצלתיים; בודק המוכס מחרטום עד גלגל; מאה נהגים מעשנים בינתיים; סיגריות פריד וסיגריות אל על.; גשר ביילי גשר גשר...; טרנזיסטור משמיע זמרת ברקע; חיל מתנועע לקצב הג'ז; עבדאללה אפנדי הגיע ממכה; העיר הקדושה שבארץ חיג'אז.; עבדאללה יסע לארם נהריים; עבדאללה לכווית עוד ירחיק לו לנדוד; הגשר לוהט בעלפון צהריים; באים והולכים ובאים בני הדוד.; גשר ביילי גשר גשר...; 